Eaglais Steafain
‘S e baile beag dùthchasail faisg air Port Phàdraig, air an àirde an iar-dheas na h-Alba a th' ann an Eaglais Steafain (Beurla/Beurla Ghallta: Stoneykirk). Tha e suidhichte aig 21m os cionn ìre na mara, ann an ceann a tuath nan Rannaibh, eadar Sandhead agus Na Lochain, air an àirde an iar Dhùin Phris is Gall-Ghaidhealaibh (Siorrachd Bhaile na h-Ùige ro 1975). Tha e 314km air falbh bho Obar Dheathain, 123km bho Ghlaschu, 91km bho Dhùn Phrìs agus 168km bho Dhùn Èideann, prìomh-bhaile na dùthcha. 'S e Beurla agus Beurla Ghallta a th' aig a’ mhòr-chuid dhiubh ann an Eaglais Steafain. Tha Eaconomaidh a' bhaile gu math crochte air àiteachas agus turasachd. Taobh fhoghlaim, chan eil sgoil ann agus le sin feumar a dhol dhan bhun-sgoil anns an Druim Mhòr agus dhan àrd-sgoil anns An t-Sròin Reamhair.

Freumhan an Ainm
A rèir eòlaichean fhreumh-fhaclachd, tha e coltach gur ann às an ainm Steafain anns a' Gàidhlig neo Steenie anns a Bheurla Ghallta tha an t-ainm. Nochd a' Ghàidhlig ann an ceann a deas na h-Alba anns an 7mh Linn agus bha an cànan fhathast làidir ann an Siorrachd Bhaile na h-Ùige fhèin anns an 18mh Linn agus bha an dà chànan gam bruidhinn fad iomadh bhliadhna san sgìre.

Eachdraidh
Chaidh an t-ainm a chlàradh airson a' chiad turas mar Stanacra ann an 1276.

Poileataigs
'S ann gu Comhairle Choimhearsnachd na h-Eaglaise Steafain fhèin a bhuineas Eaglais Steafain, a ghabhas a-steach Àrd Bhaile agus Sandhead. Tha 1,060 duine a' fuireach san sgìre air fad. Tha 12 comhairlichean coimhearsnachd a' riochdachadh na sgìre agus thathar a' cumail coinneamhan na Comhairle gach mìos ann an Talla na h-Eaglaise, ann an Sandhead. Tha e a' buntainn dhan uàrd-taghaidh 02 (Wigtown an Iar) airson Comhairle na Roinne.

Gnàth-shìde
'S ann ann an sgìre mòran nas blàithe (Cuibheasachd bhliadhnail: 8.6 °C) agus mòran nas fhliche (Cuibheasachd bhliadhnail: 1087mm) an coimeas ris an còrr dhen dùthaich 's a tha Eaglais Steafain. Tha sileadh trom ann, fiù 's fad na mìosan nas tioraim, leis nach eil e idir fad air falbh bhon mhuir air an àirde an iar na h-Alba. 'S e àite Cfb ann an sgèile Köppen-Geiger a th' ann an Eaglais Steafain. Chan eil an t-sneachd idir pailt an seo.

Tha diofar mhòr eadar am mìos as fhliche agus am mìos as tioraim: 57mm eadar an Cèitean (dìreach 62mm) agus an t-Samhain (119mm). Fad  na bliadhna, bidh an teothachd ann am fiaradh mheadhanach: 11.5 °C.

Còmhdhail
Chan eil seirbheis rèile ann. A dh'aindeoin sin, tha seirbheis bhus a' frithealadh a' bhaile: 
407 An t-Sròn Reamhar - Eaglais Steafain - An Druim Mòr.

Iomraidhean 

Alba

Bailtean

Bailtean na h-Alba

Comhairle Dhùn Phris is Gall-Ghaidhealaibh

Siorrachd Bhaile na h-Ùige